CELEX: 62010CJ0309
Ζάχαρη
Προσωρινό καθεστώς αναδιαρθρώσεως του κλάδου της ζάχαρης στην Ευρωπαϊκή Κοινότητα
Κανονισμός (ΕΚ) 320/2006
Άρθρο 11
Πλεόνασμα εσόδων του ταμείου αναδιαρθρώσεως
Διάθεση του πλεονάσματος στο ΕΓΤΕ
Αρχή των κατ’ απονομή αρμοδιοτήτων και της αναλογικότητας
Υποχρέωση αιτιολογήσεως
Αδικαιολόγητος πλουτισμός

της 16ης Δεκεμβρίου 2008, C‑47/07 P, Masdar (UK) κατά Επιτροπής, Συλλογή 2008, σ. I‑9761, σκέψεις 46 και 49].
Εν προκειμένω, όπως προκύπτει από τα διαπιστωθέντα με την παρούσα απόφαση, το άρθρο 11 του κανονισμού 320/2006 είναι ισχυρό
έναντι, ειδικότερα, των αρχών της κατ’ απονομή αρμοδιότητας και της αναλογικότητας και, ως εκ τούτου, η είσπραξη της δεύτερης
δόσεως του προσωρινού ποσού για την περίοδο εμπορίας 2008/2009 δεν έγινε χωρίς νόμιμη αιτία, έστω και αν το ταμείο αναδιαρθρώσεως
παρουσιάζει πλεόνασμα. Επομένως, η είσπραξη του ποσού αυτού δεν συνιστά αδικαιολόγητο πλουτισμό της Ενώσεως, δυνάμενο να στηρίξει
αξίωση περί επιστροφής και, εν πάση περιπτώσει, δεν επηρεάζει το κύρος του εν λόγω άρθρου 11, το οποίο αποτελεί τη νομική
βάση της εισπράξεως του ποσού αυτού.
Κατόπιν των προεκτεθέντων, στο δεύτερο ερώτημα πρέπει να δοθεί η απάντηση ότι από την εξέτασή του δεν προέκυψε κανένα στοιχείο
που να θίγει το κύρος του άρθρου 11 του κανονισμού 320/2006.

Επί των δικαστικών εξόδων
Δεδομένου ότι η παρούσα διαδικασία έχει ως προς τους διαδίκους της κύριας δίκης τον χαρακτήρα παρεμπίπτοντος που ανέκυψε ενώπιον
του εθνικού δικαστηρίου, σ’ αυτό εναπόκειται να αποφανθεί επί των δικαστικών εξόδων. Τα έξοδα στα οποία υποβλήθηκαν όσοι υπέβαλαν
παρατηρήσεις στο Δικαστήριο, πλην των ως άνω διαδίκων, δεν αποδίδονται.
Για τους λόγους αυτούς, το Δικαστήριο (όγδοο τμήμα) αποφαίνεται:
1)
Το άρθρο 11 του κανονισμού (ΕΚ) 320/2006 του Συμβουλίου, της 20ής Φεβρουαρίου 2006, για τη θέσπιση προσωρινού καθεστώτος αναδιαρθρώσεως
του κλάδου της ζάχαρης στην Κοινότητα και για την τροποποίηση του κανονισμού (ΕΚ) 1290/2005, για τη χρηματοδότηση της κοινής
γεωργικής πολιτικής, έχει την έννοια ότι το προσωρινό ποσό πρέπει να καταβάλλεται εξ ολοκλήρου, ακόμη και αν τούτο συνεπάγεται
πλεόνασμα του ταμείου αναδιαρθρώσεως.
2)
Από την εξέταση του δεύτερου προδικαστικού ερωτήματος δεν προέκυψε κανένα στοιχείο κατά του κύρους του άρθρου 11 του κανονισμού
320/2006.
(υπογραφές)
*
Γλώσσα διαδικασίας: η γερμανική.